उदयपुर. फतहसागर और पीछोला की पाल इन दिनों हजारों फूलों से गुलजार है। सुकून देने वाली फतहसागर की पाल की रंगत फ्लॉवर शो से और भी बढ़ गई। हजारों लोगों की चहलकदमी यहां बढ़ तो गई है लेकिन इस शो के पीछे की कहानी भी कुछ कम रोचक नहीं है।
यहां लगाए हुए न तो पौधे आम हैं और न ही गमले। दोनों में ही कुछ खास बात है। फ्लॉवर शो के लिए पौधों को तैयार करने का काम दो महीने पहले से ही शुरू हो जाता है।
शो में 150 वैरायटीज के करीब 12000 गमले लगाए गए हैं। इनमें से करीब 7 हजार पौधे ऐसे हैं जो मिट्टी में नहीं, बल्कि नारियल के बुरादे में उगाए गए हैं। जिनमें ये पौधे लगे हैं वे गमले भी मिट्टी के नहीं हैं। भास्कर ने जाना इस साल के फ्लॉवर शो के खास फीचर्स।
फतहसागर और पीछोला की पाल इन दिनों हजारों फूलों से गुलजार है। सुकून देने वाली फतहसागर की पाल की रंगत फ्लॉवर शो से और भी बढ़ गई। हजारों लोगों की चहलकदमी यहां बढ़ तो गई है लेकिन इस शो के पीछे की कहानी भी कुछ कम रोचक नहीं है। यहां लगाए हुए न तो पौधे आम हैं और न ही गमले। दोनों में ही कुछ खास बात है।
फ्लॉवर शो के लिए पौधों को तैयार करने का काम दो महीने पहले से ही शुरू हो जाता है। शो में 150 वैरायटीज के करीब 12000 गमले लगाए गए हैं। इनमें से करीब 7 हजार पौधे ऐसे हैं जो मिट्टी में नहीं, बल्कि नारियल के बुरादे में उगाए गए हैं। जिनमें ये पौधे लगे हैं वे गमले भी मिट्टी के नहीं हैं। भास्कर ने जाना इस साल के फ्लॉवर शो के खास फीचर्स।
पोनसेटिया की 12 किस्में, गुलाब के इंडोर प्लांट भी
फ्लॉवर शो में इस बार पोनसेटिया के पौधे बेहद खास हैं। ये वे पौधे हैं जिनकी पत्तियां क्रिसमस के आसपास लाल और गुलाबी हो जाती हैं। एक महीने बाद फिर से हरी हो जाती हैं। पोनसेटिया की करीब 12 किस्में शो में लाई गई हैं। इन्हीं से बटर फ्लाई भी बनाया गया है।
मिनी रोज भी इस शो में पहली बार लाया गया है। यह गुलाब के पौधे की यह खास बात है कि यह इंडोर है। अंदर कमरे में रखने पर गुलाब छोटे और अच्छे खिलते हैं। इसके अलावा गुलदाउदी, क्लेंचोस, एंथूनियम, लीलीयम की कई वैरायटी है। इस बार शो में हर बार से अलग पिटूनिया की किस्में कम हैं।
थाइलैंड का जिंजर लिली भी
गार्डन कंसल्टेंट लोढा ने बताया कि फ्लॉवर शो थाइलैंड से आया जिंजर लिली, विशेष ऑर्किड्स आकर्षण का केंद्र बना हुआ है। वहीं ऑस्ट्रेलिया का ग्राफ्टेड केक्टस, अमेरिका का बिगौनिया भी पहली बार लाया गया है। फिर इन पौधों को पहले हैदराबाद, इंदौर, पूना और बैंगलोर से मंगवाया गया।
गमलों के लिए खास तरह का पेपर
फ्लॉवर शो में लगे हुए ज्यादातर गमले बहुत ही लाइट वेट हैं। क्योंकि ये गमले मिट्टी के नहीं हैं। ये गमले कागज के बने हुए हैं। इन कागज के गमलों के ऊपर प्लास्टिक का लेमिनेशन किया जाता है। इस कारण ये हल्के होते हैं। इन्हें पेपर पॉट कहते हैं।
hin_Deva hin_Deva hin_Deva hin_Deva hin_Deva mag_Deva hin_Deva hin_Deva awa_Deva hin_Deva hin_Deva hin_Deva